Изх.№25-00-71/19.05.2025г.

**ДО**

 **ОБЩИНСКИ СЪВЕТ**

 **гр. Рудозем**

**Д О К Л А Д Н А З А П И С К А**

**от**

**инж. Недко Фиданов Кулевски – кмет на община Рудозем**

**Относно:** Даване на съгласие за учредяване на сервитутни права по смисъла на чл. 64 от Закона за енергетиката, през засегнати имоти – общинска собственост за изграждане на обект: **„Изместване на съществуващи кабелни линии – 3 бр. в рамките на УПИ I – за училище, детска градина и детски ясли, групови гаражи, кв. 13 (ПИ 63207.501.38 и ПИ 63207.501.39), гр. Рудозем, общ. Рудозем“**

 **УВАЖАЕМИ ГОСПОДИН ПРЕДСЕДАТЕЛ,**

 **УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

 Със Заповед № РД-75/30.01.2025 г. на Кмета на община Рудозем е разрешено изработването на проект за изменение на Подробен устройствен план – ПРЗ на кв. 13 по плана на гр. Рудозем, включващ Устройствена план – схема за обект: „Изместване на съществуващи кабелни линии – 3 бр. в рамките на УПИ I – за училище, детска градина и детски ясли, групови гаражи, кв. 13 (ПИ 63207.501.38 и ПИ 63207.501.39), гр. Рудозем, общ. Рудозем“.

 Проектът цели изместване на съществуващи кабелни линии – 3бр. от трафопост „Гимназия” в ПИ 63207.501.38 до съществуващи кабели – 20kV и НН в ПИ 63207.501.39.

 Дължината на трасето на обекта е 25,00 м. Ширината на сервитутната ивица е 0,60 м. (по 0,30 см. по двете страни на оста). Засегнатите от проектното предложение ПИ 63207.501.38 и ПИ 63207.501.39 са частна общинска собственост.

 Проектното трасе е разработено при спазване на изискванията да не влошава условията на застрояване на поземлените имоти, да не препятства установения начин на трайно ползване и да не засяга разрешени строежи и съществуващи сгради в имотите.

 Със Заповед № РД – 96/13.02.2025 г. на Кмета на община Рудозем е одобрен проект изменение на Подробен устройствен план – ПРЗ на кв. 13 по плана гр. Рудозем, включващ Устройствена план – схема по чл. 108, ал. 2 от ЗУТ за мрежите и съоръженията на техническата инфраструктура за обект: „Изместване на съществуващи кабелни линии – 3 бр. в рамките на УПИ I – за училище, детска градина и детски ясли, групови гаражи, кв. 13 (ПИ 63207.501.38 и ПИ 63207.501.39), гр. Рудозем, общ. Рудозем“.

 Соглед създаване на предпоставки за реализиране на проектното предложение, на основание чл. 8, ал. 1 от ЗОС е необходимо Общинския съвет да даде съгласие за прокарване на линеен енергиен обект, тъй като се касае за разпореждане с общинско имущество чрез учредяване на ограничени вещни права.

 Във връзка с горното в полза на възложителя „Електроразпределение” АД следва да бъде учредено сервитутно право на прокарване на линеен енергиен обект през засегнатите имоти, съгласно чл. 64 от Закона за енергетиката.

 Предвид гореизложеното, на основание чл. 21, ал. 1, т. 8 от ЗМСМА, чл. 8, ал. 1 от ЗОС чл. 64, ал. 2 от ЗЕ, предлагам на Общински съвет – Рудозем да приеме следното

**П Р О Е К Т О Р Е Ш Е Н И Е:**

 1. Дава съгласие да бъдат учредени сервитутни права по чл. 64 от ЗЕ в полза на „Електроразпределение Юг” ЕАД, с ЕИК 115552190, в съответствие с устройствена план - схема по чл. 108, ал. 2 от ЗУТ за мрежите и съоръженията на техническата инфраструктура, одобрена със Заповед № РД – 96/13.02.2025 г. на Кмета на община Рудозем за изграждане на обект: **„Изместване на съществуващи кабелни линии – 3 бр. в рамките на УПИ I – за училище, детска градина и детски ясли, групови гаражи, кв. 13 (ПИ 63207.501.38 и ПИ 63207.501.39), гр. Рудозем, общ. Рудозем“**, през засегнати имоти –общинска собственост, както следва:

* **Възмездно и безсрочно право на прокарване на линеен енергиен обект – подземен кабелен електропровод през поземлен имот с идентификатор 63207.501.38** по кадастралната карта на гр. Рудозем, общ. Рудозем, с административен адрес: гр. Рудозем, ул. „Стефан Стамболов”, с трайно предназначение на територията: урбанизирана, с начин на трайно ползване: ниско застрояване (до 10 м.), с площ: 922 кв.м., вид собственост: общинска частна, с площ на сервитутната ивица: 12,30 кв.м.;
* **Възмездно и безсрочно право на прокарване на линеен енергиен обект – подземен кабелен електропровод през поземлен имот с идентификатор 63207.501.39** по кадастралната карта на гр. Рудозем, общ. Рудозем, с административен адрес: гр. Рудозем, ул. „Стефан Стамболов”, с трайно предназначение на територията: урбанизирана, с начин на трайно ползване: за обект комплекс за образование, с площ: 1377 кв.м., вид собственост: общинска частна, с площ на сервитутната ивица: 2,50 кв.м.

 2. Право на преминаване на хора и техника за обслужване на линейния енергиен обект, който „Електроразпределение Юг” ЕАД, с ЕИК 115552190 ще изгради в гореописаните поземлени имоти.

 3. Възлага на Кмета на община Рудозем да извърши всички необходими фактически и правни действия за изпълнение на решението.

СБ/

